KOMMISSIONENS DIREKTIV 95/6/EF af 20. marts 1995 om ændring af bilag I og II til Rådets direktiv 66/402/EØF om handel med sædekorn

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/402/EØF af 14. juni 1966 om handel med sædekorn (1), senest ændret ved Kommissionens direktiv 93/2/EØF (2), særlig artikel 21a, og

ud fra følgende betragtninger:

Rughybrider er omfattet af direktiv 66/402/EØF, men det fastsætter ikke, hvilke betingelser rughybridbestande og -sædekorn skal opfylde;

for at fastsætte sådanne betingelser vedtog Kommissionen beslutning 89/374/EØF af 2. juni 1989 om gennemførelse af et tidsbegrænset forsøg i henhold til Rådets direktiv 66/402/EØF om handel med sædekorn for at fastsætte, hvilke betingelser rughybridbestande og -frø skal opfylde (3), ændret ved beslutning 92/520/EØF (4);

forsøget blev afsluttet den 30. juni 1994;

på grundlag af forsøgsresultaterne kan de betingelser, som rughybridbestande og -sædekorn skal opfylde, nu fastsættes og bilag I og II til direktiv 66/402/EØF bør ændres i overensstemmelse hermed;

de i dette direktiv fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

UDSTEDT FØLGENDE DIREKTIV:

Artikel 1

Bilag I og II til direktiv 66/402/EØF ændres som angivet i bilaget til nærværende direktiv.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. juni 1995. De underretter straks Kommissionen herom.

Når medlemsstaterne vedtager disse bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 20. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. 125 af 11. 7. 1966, s. 2309/66.

(2) EFT nr. L 54 af 5. 3. 1993, s. 20.

(3) EFT nr. L 166 af 16. 6. 1989, s. 66.

(4) EFT nr. L 325 af 11. 11. 1992, s. 25.

BILAG

BILAG I og II ændres således:

1. Bilag I:

a) I nr. 2 og 3 indsættes »undtagen hybrider« efter »Secale cereale«.

b) Følgende indsættes som nr. 3a:

»3a. Rughybrider

a) Bestanden skal opfylde følgende normer med hensyn til afstand til nærmest liggende pollenkilder, der kan resultere i uønsket fremmedbestøvning.

>TABELPOSITION>

b) Bestanden skal være tilstrækkelig sortsægte og sortsren med hensyn til komponenternes karakteristika, herunder hanlig sterilitet.

Bestanden skal især opfylde følgende normer eller andre betingelser:

i) antallet af planter af bestandsarterne, med hensyn til hvilke det klart fremgår, at de ikke er i overensstemmelse med komponenten, må ikke overstige:

- én pr. 30 m² ved avl af basissædekorn

- én pr. 10 m² ved avl af certificeret sædekorn, idet denne norm ved officielle markinspektioner kun skal gælde for den hunlige komponent

ii) ved basissædekorn skal sterilitetsniveauet i den hanligt sterile komponent, når der anvendes hanlig sterilitet, være mindst 98 %.

c) Om fornødent skal certificeret sædekorn produceres i blandkulturer bestående af en hanligt og hunligt steril komponent og en hanlig komponent, der genskaber hanlig frugtbarhed«.

2. Bilag II:

a) I nr. 1 ændres »hybride sorter af Sorghum spp. og majs (Zea mays L)« til »hybride sorter af Secale cereale, Sorghum spp. og majs (Zea mays L)«.

b) I nr. 1 indsættes som punkt C:

»C. Rughybrider

Sædekorn godkendes ikke som certificeret sædekorn, medmindre der er taget behørigt hensyn til resultaterne af en officiel efterkontrol af officielle prøver af basissædekorn, der er udtaget i vækstperioden for det sædekorn, som er indgivet til godkendelse som certificeret korn, for at få fastslået, om basissædekornet opfylder de betingelser, der i denne beslutning er fastsat for basissædekorns ægthed og renhed med hensyn til komponenternes karakteristika, herunder hanlig sterilitet.«

c) Nr. 3 affattes således:

»3. Forekomsten af skadegørere, der nedsætter sædekornets brugsværdi, tolereres kun i mindst mulig udstrækning.

Sædekornet skal især opfylde følgende normer, for så vidt angår Claviceps purpurea (maksimalt antal sklerotier eller fragmenter af sklerotier i en prøve, som har den vægt, der er anført i kolonne 3 i bilag III).

>TABELPOSITION>